Monialainen+tuotekehitys

=Ulrich & Eppinger -malli monialaisessa tuotekehityksessä= Professorit [|Karl T. Ulrich]ja[| Steven D. Eppinger]ovat kirjoittaneet useita kirjoja aiheesta tuotekehitys ja innovaatiot. Tässä esityksessä käsitelty mali pohjautuu heidän kirjaansa: [|Product Design and Development]. Aihepiiristä on olemassa myös suomenkielistä [|materiaalia]. Tutustumisen arvoinen on myös [|tämä e-kirja].

Ulrich-Eppingerin mallin vaiheet ovat seuraavat:
 * 1) **Tuoteohjelman suunnittelu**. Tuotekehitysprojektien tulee olla linjassa yrityksen tuotestrategian kanssa. Tuoteohjelmassa linjataan millaisia tuotteita ja tuoteperheitä yritys aikoo kehittää. Tuoteohjelman perusteella päätetään tuotekehitysprojekteista. Projektien tavoitteet ja reunaehdot muodostetaan tuoteohjelman perusteella.
 * 2) **Konseptisuunnittelu**. Konseptisuunnittelu alkaa asiakastarpeen selvittämisellä. Systemaattisen työn perusteella saadaan aikaan joukko tarvelauseita. Samalla suoritetaan kilpailijoiden benchmarkaus. Näiden kahden toiminnon tulosten perusteella kyetään asettamaan tuotevaatimukset, jotka ovat tuotteeseen liittyviä mitattavia ominaisuuksia ja niille asetettuja tavoitearvoja. Tämän jälkeen siirrytään luovan työn vaiheeseen, jossa generoidaan mahdollisimman paljon ideoita ja luonnoksia asiakkaan tarpeen ratkaisemiseksi. Tarvittaessa ongelma jaetaan osaongelmiin, joihin etsitään erikseen ratkaisuvaihtoehtoja. Lopuksi luonnokset evaluoidaan ja niistä valitaan joku tai joitakin jatkokehitykseen.
 * 3) **Systeemisuunnittelu**. Systeemisuunnitteluvaiheessa muodostetaan edellisessä kohdassa valitun konseptin arkkitehtuuri. Arkkitehtuuri tarkoittaa käytännössä millaisista osista ja osakokonaisuuksista tuote muodostuu.
 * 4) **Detaljisuunnittelu**. Tässä vaiheessa tuotteen jokainen osa ja kokoonpano saavat lopullisen muotonsa. Samalla määritellään osien materiaalit ja valmistustavat sekä mahdollisesti tarvittavat työkalut. Tässä vaiheessa pääosin määräytyvät myös tuotteen valmistuskustannukset.
 * 5) **Testaus**. Testausvaiheessa tuotteesta pitää olla jo olemassa prototyyppi. Sen ei aina tarvitse olla täysin yhtenevä lopullisen tuotteen kanssa. Pienoismalli, tietokonemalli tms. voivat joskus korvata varsinaisen prototyypin. Testausvaiheen tärkein tavoite on varmistua siitä, että tuote toimii halutulla tavalla ja että se voidaan valmistaa riittävän edullisin kustannuksin.
 * 6) **Tuotannon käynnistäminen**. Ensimmäinen varsinainen tuotantosarja on nimeltään koesarja eli 0-sarja. Sen avulla testataan tuotantoa ja koulutetaan työntekijöitä.

Monialaisuus
Monialaisuus kuuluu olennaisena osana tuotekehitysprosessiin. Perinteisesti tuotekehitystä on pidetty insinöörien tehtävänä. Muotoilijoilla ja liiketalouden ammattilaisiaa on kuitenkin omat selkeät roolinsa tuotekehitystiimissä. Nykyisin puhutaan usein hybridituotteesta, joka sisältää itse fyysisen tuotteen lisäksi myös siihen liitetyn palvelukokonaisuuden. Tällaisen kokonaisuuden kehittämiseen ja hallintaan tarvitaan monialaista tiimiä.